Produkti un pakalpojumi 2010. gadā

Vispārējā apmierinātība Neatkarīgas Eiropola lietotāju (584 lietotāji, piem., izmeklētāji) aptaujas rezultāti 2010. gadā uzrādīja augstāko līmeni dalībvalstu apmierinātībai ar Biroju, kāds jebkad reģistrēts, kopš lietotāju aptaujas ieviešanas 2002. gadā. 1. Stratēģiskie produkti un pakalpojumi (darbs stratēģiskajā jomā) — Pabeigti seši draudu novērtējumi (Eiro ieviešana Igaunijā, Ziņojums par stāvokli saistībā ar cilvēktirdzniecību, Draudu novērtējums Baltijas jūrai, iOCTA (2), LAC-OCTA (3) un Draudu novērtējums saistībā ar COSI (4), — organizētās noziedzības izpēte (draudu novērtējums par jauniem vai briestošiem organizētās noziedzības draudiem un tendencēm), ko sāka, lai uzlabotu stratēģisko produktu atbilstīgumu un savlaicīgumu. Sagatavoti septiņi ziņojumi, — 100 % no Biroja stratēģiskajiem produktiem (izņemot terorisma un ieroču izplatīšanas apkarošanu) ir saskaņā ar ES organizētās noziedzības draudu novērtējuma (OCTA) (5) konstatējumiem, — Birojs atbalstīja jaunā ES politikas cikla izveidi un deva tajā savu ieguldījumu. 2. Produkti un pakalpojumi 2.1. Birojs kā atbalsta centrs tiesībaizsardzības darbībām (Analīzes lietas, operatīvās analīzes ziņojumi un citi ziņojumi, operatīvais atbalsts uz vietas un no centrālajiem dienestiem, kopīgās izmeklēšanas grupas) — Birojs atbalstīja ES dalībvalstu kompetentās iestādes 11 738 pārrobežu lietās, un tas ir par 12 % vairāk nekā 2009. gadā, — padziļināts analītiskais un operatīvais atbalsts tika sniegts vairāk nekā 150 nozīmīgās pārrobežu izmeklēšanās, dažas no tām ilga no viena līdz diviem gadiem, bet lielākā daļa joprojām turpinās, — 35 % Biroja atbalstīto operāciju bija saistītas ar narkotikām, bet Biroja lielākā operatīvā ietekme bija eiro viltošanas apkarošanas jomā, — Birojs bija iesaistīts visās ES lielākajās eiro viltošanas gadījumu izmeklēšanās. 2010. gadā Birojs aktīvi līdzdarbojās 838 krāpšanās lietās ar maksājumu kartēm un eiro viltošanas gadījumu izmeklēšanās, un galvenais sasniegums bija piecu drukātavu likvidēšana. Biroja finansiāli atbalstīto eiro viltošanas izmeklēšanu (35) rezultāts bija vairāk nekā 6 miljonu viltotu eiro konfiscēšana, 70 aresti un triju drukātavu likvidēšana, — ir ieviestas iekšējās procedūras pilna spektra sasaistu pārbaužu pakalpojumiem, kas paredzēti noteikumos par nepārtrauktu (24/7) operatīvo atbalstu, — tika izveidota strukturēta un ticama operatīvo rezultātu datubāze. Tas ļauj centralizēt informāciju par Biroja darbību un automatizēt ziņojumu sagatavošanu, — līdz 2010. gada beigām bija īstenoti 57 pasākumi, kuros informēja par Biroja atbalstu kopīgajām izmeklēšanas grupām, — līdz 2010. gada 30. septembrim bija pabeigts reģionālā modeļa īstenošanas plāns, kurā ietilpst vairāki savstarpēji saistīti elementi – reģionālā atbalsta darbinieki, centralizētas analīzes lietas, izmeklēšanas gaita, dokumentu vadība, koordinēšana ar saistītajām darba grupām utt., — līdz plānotajam datumam bija nodrošināti vajadzīgie resursi, lai īstenotu Teroristu finansēšanas izsekošanas programmas (TFTP) nolīgumu (un tika izveidota paredzētā struktūrvienība), — līdz 2010. gada 31. decembrim tika izstrādāts publiskās un privātās partnerības plāns (Palīdzības programma), — 2010. gada beigās ar Interpolu kopīgais operatīvais plāns (6) bija sagatavošanas nobeiguma posmā, — tieslietu un iekšlietu jomas aģentūru vadītājiem tika iesniegts kopīgs aģentūru ziņojums par iekšējo drošību, — Birojs vadīja aģentūru vadītāju sadarbību tieslietu un iekšlietu jomā. 2.2. Birojs kā ES kriminālās informācijas centrāle (Informācijas pārvaldība, Drošas informācijas apmaiņas tīkla lietojumprogramma (SIENA), Eiropola informācijas sistēma, sadarbības biroju tīkls — 2010. gada 31. janvārī varēja sākt darbu Eiropola informācijas sistēmas 1.6. versija, — 2010. gada 22. oktobrī tika izlaista SIENA (7) 2.0. versija, — līdz 2010. gada 31. oktobrim astoņu dalībvalstu līdzekļu piedziņas biroji tika piesaistīti SIENA. Projekts jāturpina 2011. gadā, — 2010. gada gaitā turpinājās visu to procesu izstrāde, kas attiecas uz datu savietojamību un savstarpēju atbilstību, — Biroja sadarbības koordinatori nodrošināja dzīvo saiti starp Eiropola centrālajiem dienestiem Hāgā un 27 Biroja valstu struktūrvienībām dalībvalstu galvaspilsētās. Tas ir unikāls tīkls, kurā 129 sadarbības koordinatori īsteno svarīgus ikdienas tiesībaizsardzības pasākumus, atvieglojot informācijas apmaiņu, kā arī sniedzot atbalstu kārtējām izmeklēšanām. Birojs uzņem arī sadarbības koordinatorus no 10 valstīm, kas nav ES dalībvalstis, un organizācijām, kas strādā kopā ar Biroju, pamatojoties uz sadarbības nolīgumiem. Šajā sadarbības biroju tīklā izmanto drošus saziņas kanālus, kurus nodrošina Eiropols. Turklāt Birojs ir norīkojis divus sadarbības koordinatorus uz Vašingtonu (ASV) un vienu uz Interpola centrālajiem dienestiem Lionā (Francijā). 2.3. Speciālās zināšanas un mācības (Eiropola ekspertu platforma, datu apmaiņas platformas un risinājumi glabāšanai, zināšanu produkti un pakalpojumi, mācības, konferences un informatīvās sesijas) — Birojs aktīvi piedalījās Eiropas Noziedzības novēršanas tīklā (EUCPN). Neatkarīgi no EUCPN Birojs turpināja veicināt alternatīvu pieeju izmantošanu organizētās noziedzības apkarošanai, darbojoties COSI grupā organizētās noziedzības apkarošanas jomā, — tika izstrādāta un īstenota Eiropola ekspertu platformas vispārīgā koncepcija. Izveidoja četras platformas, — ES bumbu datubāzes sistēma tika nodota ekspluatācijā 2010. gada oktobrī, — Eiropas Kibernoziedzības apkarošanas mācību un izglītības grupai (ECTEG) tika izstrādāti, piegādāti un novērtēti vēl trīs apstiprināti mācību moduļi par kibernoziedzību, — e-mācību iespēju novērtējums sadarbībā ar Eiropas Policijas akadēmiju (CEPOL) labi pavirzījās uz priekšu, un Birojs bija pirmais Eiropas Policijas akadēmijas e-mācības kursa priekšmets. Citi e-mācības kursi, kas pašlaik tiek izstrādāti un kas attiecas uz Biroju, ir: Kibernoziedzība un Šengenas līgums. 2.4. Ārējās attiecības (Attiecības ar sadarbības partneriem) — Birojs sadarbojas ar vairākiem ES partneriem, kā arī ar trešām valstīm un organizācijām. Informācijas apmaiņa ar šiem partneriem notiek, pamatojoties uz sadarbības nolīgumiem. Divu veidu nolīgumi nosaka, kāda būs sadarbība ar trešajām personām. Stratēģiskie nolīgumi ļauj divām iesaistītajām pusēm apmainīties ar visu informāciju, izņemot personu datus, bet operatīvie nolīgumi ļauj apmainīties arī ar personu datiem. — Birojs pašlaik sadarbojas ar 17 valstīm, kas nav ES dalībvalstis, ar deviņām ES struktūrām un aģentūrām un ar trim citām starptautiskām organizācijām, tostarp ar Interpolu, kura operatīvā darbība daudzos aspektos atgādina Biroja operatīvo darbību. Eiropola valstu struktūrvienību vadītāji visās ES dalībvalstīs, tostarp novērotāji no sadarbības partneriem (tādi kā Eurojust un Interpols) un Komisijas, regulāri satiekas, lai palīdzētu Birojam operatīvos jautājumos un sniegtu atbalstu kopīgo to izmeklēšanas grupu izveidē, kurās Birojs piedalās.